Garden of Evil

Garden of Evil (títol orichinal en anglés, en aragonés Chardín d'o Diaple, estrenada en Aragón con l suyo títol traduciu enta lo castellano como El jardín del diablo) ye una cinta de cine estausunidense de cine de western dramatico-romantico estrenada l'anyo 1952, dirichida por Henry Hathaway seguntes un guión adaptau por Frank Fenton (basau en una historia de Fred Freiberger y William Tunberg), con una banda sonora orichinal de Bernard Herrmann, una dirección de fotografía de Milton R. Krasner y Jorge Stahl, Jr., una producción cinematografica de Charles Brackett ta la productora cinematografica 20th Century Foxy un elenco formau por Gary Cooper, Susan Hayward, Richard Widmark, Hugh Marlowe, Cameron Mitchell, Rita Moreno y Víctor Manuel Mendoza, entre d'atros actors.

Un grupo de tres estausunidenses se troban en un lugarón en a costa de Mexico atrapaus en estar amolau o suyo barco. Se troban en un bar cuan i dentra una polida muller, Leah Fuller. Ista explica que su mariu John se troba atrapau en una mena d'oro y que ufre 2.000 dólars a casa persona que l'aduye. Amuestra una bolsa con monedas y ixo atraye l'atención de Vicente, un client d'o bar, que accepta. Os tres aventureros estausunidenses acceptan tamién. Se tracta de Hooker, un antigo "sheriff", Friske, un chugador, y un choven cazarecompensas. En o viache, que dura bels días, Leah explica que lo puesto a on ye la mena ye un lugar d'antes mas bien prospero que quedó esvoldregau por a erupción d'un volcán, remanindo nomás que lo campanal d'a ilesia y la mena d'oro, y que por ixo lo claman "chardín d'o diaple". Vicente deixa discretament marcas ta poder trobar posteriorment o camín enta la mena, pero Leah las desfa tamién discretament. Troban a John atrapau pero encara vivo, y consiguen liberar-lo chusto bien a tiempo ta evitar que lo teito d'a galería s'esvoldregue. Hooker cura la garra de John y iste sospeita que su muller ha tornau no pas por él so que por l'oro, encara que ella lo niega. O viache de tornada ye bien perigloso, en estar baixo la menaza d'os apaches, a la vegada que John prencipia a tener celurias de su muller y Hooker.

A cinta s'ambienta en bel momento indeterminau d'o sieglo XIX en bel puesto igualment indeterminau de Mexico; y las suyas escenas se filmoron en Guanajuato (Guanajuato), Uruapan del Progreso y atros puestos en Michoacán (como lo volcán Parícutin) y Ciudat de Mexico en Mexico, amás d'en os Estudios Churubusco tamién en Ciudat de Mexico. Localizacions de Garden of Evil en Internet Movie Database.

 Elenco Garden of Evil en Internet Movie Database. 
 Actor  Papel  Notas    '''' 

 Se veiga tamién 
 Cine en 1952.
 Cintas de 1952.

 Referencias 

 Vinclos externos 
  Garden of Evil en Internet Movie Database.

Categoría:Cintas ambientadas en Mexico
Categoría:Cintas ambientadas en o sieglo XIX
Categoría:Cintas con banda sonora orichinal de Bernard Herrmann
Categoría:Cintas con dirección de fotografía de Milton R. Krasner
Categoría:Cintas con dirección de fotografía de Jorge Stahl, Jr.
Categoría:Cintas con guión de Frank Fenton
Categoría:Cintas con montache de James B. Clark
Categoría:Cintas de cine de drama
Categoría:Cintas de cine de romance
Categoría:Cintas de western
Categoría:Cintas d'Estaus Unius
Categoría:Cintas dirichidas por Henry Hathaway
Categoría:Cintas en anglés
Categoría:Cintas en castellano
Categoría:Cintas en Cinemascope
Categoría:Cintas en Technicolor
Categoría:Cintas interpretadas por Cameron Mitchell
Categoría:Cintas interpretadas por Gary Cooper
Categoría:Cintas interpretadas por Hugh Marlowe
Categoría:Cintas interpretadas por Richard Widmark
Categoría:Cintas interpretadas por Rita Moreno
Categoría:Cintas interpretadas por Susan Hayward
Categoría:Cintas interpretadas por Víctor Manuel Mendoza
Categoría:Cintas producidas por Charles Brackett
Categoría:Cintas rodadas en Ciudat de Mexico
Categoría:Cintas rodadas en Guanajuato (Guanajuato)
Categoría:Cintas rodadas en Michoacán
Categoría:Cintas rodadas en Uruapan del Progreso